Hensikt

Sikre tilfredsstillende fordeling av operasjonskapasitet ved Helse Bergen, Haukeland universitetssjukehus (HUS) under forhold som avviker i stor grad fra normal drift, herunder:

Ferieavvikling og fravær som fører til betydelig eller langvarig redusert operasjonskapasitet

Uventet stor aktivitet

Under pandemi, se Pandemiplan for Helse Bergen HF

Fremgangsmåte

Prioriteringsforskriften skal danne grunnlag for prioriteringene. Øyeblikkelig hjelp, barn og pasienter med kreft prioriteres.

Administrerende direktør eller klinikkdirektør KSK utløser bruk av disse retningslinjene og skal til enhver tid ha kjennskap til hvem som innehar rollen som kirurgisk prioritør på HUS.

Ansvar og fullmakter

Kirurgisk prioritør er en erfaren overlege og utpekes av administrerende direktør.

Kirurgisk prioritør er gitt myndighet til å prioritere og endre operasjonsplan for alle pasienter på programmet, i samråd med koordinator og klinikkoverlege KSK, eventuelt den overlege som er klinikkoverlegens delegat.

Kirurgisk prioritør og klinikkoverlege/overlege KSK/intensiv prioritør møtes daglig kl. 14:45 når instruksen er trådt i kraft. Dersom instruksen utløses om morgenen må de ansvarlige kontaktes senest kl. 07:15. Videre møte blir da samme dag kl. 14:45.

Kirurgisk prioritør rapporterer til beredskapsledelsen/administrerende direktør, og må være tilgjengelig på mobiltelefon eller calling.

Nivå 2-ledere i de opererende klinikker har ansvar for å gjøre retningslinjen kjent.